CELEX: 32008D0167
Language: bg
Date: 2008-02-18 00:00:00
Title: 2008/167/ЕО: Решение на Комисията от 18 февруари 2008 година за изменение на Решение 2005/879/ЕО за даване на разрешение за методи за класификация на кланични трупове на свине в Словения (нотифицирано под номер C(2008) 554)

29.2.2008   
            
            
               BG
            
            
               Официален вестник на Европейския съюз
            
            
               L 56/28
            
         
      РЕШЕНИЕ НА КОМИСИЯТА
   
   от 18 февруари 2008 година
   за изменение на Решение 2005/879/ЕО за даване на разрешение за методи за класификация на кланични трупове на свине в Словения
   (нотифицирано под номер C(2008) 554)
   (само текстът на словенски език е автентичен)
   (2008/167/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕИО) № 3220/84 на Съвета от 13 ноември 1984 г. за определяне на скалата на Общността за класификация на кланичните трупове на свине (1), и по-специално член 5, параграф 2 от него,
   като има предвид, че:
   
               (1)
            
            
               Решение 2005/879/ЕО на Комисията (2) даде разрешение за два метода за класификация на кланични трупове на свине в Словения („Zwei-Punkt — DM5“ и „Hennessy Grading Probe“).
            
         
               (2)
            
            
               С оглед на техническия напредък Словения се е обърнала към Комисията с молба да разреши промяна на формулите и е представила резултатите от пробните дисекции във втората част на протокола, определен в член 3, параграф 3 от Регламент (ЕИО) № 2967/85 на Комисията от 24 октомври 1985 г. за определяне на подробни правила за прилагане на скалата на Общността за класификация на кланичните трупове на свине (3).
            
         
               (3)
            
            
               След разглеждане на тази молба бе установено, че условията за разрешаване на тези методи за класификация са изпълнени.
            
         
               (4)
            
            
               За метода за класификация ZP-DM5 бе дадено разрешение с Решение 2005/879/ЕО до 31 декември 2007 г. Поради отложеното разглеждане на променените методи, обект на молбата, разрешението следва да важи до влизане в сила на настоящото решение.
            
         
               (5)
            
            
               Решение 2005/879/ЕО следва да бъде съответно изменено.
            
         
               (6)
            
            
               Мерките, предвидени в настоящото решение, са в съответствие със становището на Управителния комитет по свинското месо,
            
         ПРИЕ НАСТОЯЩОТО РЕШЕНИЕ:
   Член 1
   Приложението към Решение 2005/879/ЕО се заменя с приложението към настоящото решение.
   Член 2
   Чрез дерогация от член 1, втори параграф от Решение 2005/879/ЕО методът за класификация ZP-DM5, определен в приложението към посоченото по-горе решение, продължава да се прилага до нотификацията на настоящото решение.
   Член 3
   Адресат на настоящото решение е Република Словения.
   
      Съставено в Брюксел на 18 февруари 2008 година.
      
         
            За Комисията
         
         Mariann FISCHER BOEL
         
         
            Член на Комисията
         
      
   
   
      (1)  ОВ L 301, 20.11.1984 г., стр. 1. Регламент, последно изменен с Регламент (ЕО) № 3513/93 (ОВ L 320, 22.12.1993 г., стр. 5).
   
      (2)  ОВ L 324, 10.12.2005 г., стр. 87.
   
      (3)  ОВ L 285, 25.10.1985 г., стр. 39. Регламент, последно изменен с Регламент (ЕО) № 1197/2006 (ОВ L 217, 8.8.2006 г., стр. 6).
   
      ПРИЛОЖЕНИЕ
      
         
            „ПРИЛОЖЕНИЕ
            МЕТОДИ ЗА КЛАСИФИКАЦИЯ НА КЛАНИЧНИ ТРУПОВЕ НА СВИНЕ В СЛОВЕНИЯ
            Част 1
            ZWEI-PUNKT — DM5 (ZP)
            
                        1.
                     
                     
                        Класификацията на кланични трупове на свине се извършва по метода, наречен „Zwei-Punkt — DM5 (ZP)“.
                     
                  
                        2.
                     
                     
                        Съдържанието на постно месо в кланичния труп се изчислява по следната формула:
                        Ŷ = 60,81879 – 0,72992 × FDM + 0,12157 × MDM
                        
                        където:
                        
                                    Ŷ
                                 
                                 
                                    =
                                 
                                 
                                    изчисленото процентно съдържание на постно месо в кланичния труп,
                                 
                              
                                    FDM
                                    
                                 
                                 
                                    =
                                 
                                 
                                    минималната дебелина на сланината (на гърба и заедно с кожата) в милиметри, видима от разреза на трупа, покриваща лумбалния мускул (Musculus glutaeus medius),
                                 
                              
                                    MDM
                                    
                                 
                                 
                                    =
                                 
                                 
                                    дебелината на лумбалния мускул в милиметри, видима от разреза на трупа, измерена като най-късото разстояние между предната (краниалната) част на лумбалния мускул и горния (гръбния) край на гръбначномозъчния канал.
                                 
                              Тази формула е валидна за кланични трупове с тегло между 50 и 120 kg.
                     
                  Част 2
            HENNESSY GRADING PROBE (HGP 4)
            
                        1.
                     
                     
                        Класификацията на кланични трупове на свине се извършва с уреда, наречен „Hennessy Grading Probe (HGP 4)“.
                     
                  
                        2.
                     
                     
                        Уредът е снабден със сонда с диаметър от 5,95 милиметра (и 6,3 милиметра на нивото на острието на върха на сондата), съдържаща фотодиод (Siemens LED от вида LYU 260-ЕО) и детектор на светлина от вида 58 MR и с оперативно разстояние на измерване между 0 и 120 милиметра. Резултатите от измерванията се трансформират в съдържание на постно месо директно чрез HGP 4 или чрез компютър, свързан с него.
                     
                  
                        3.
                     
                     
                        Съдържанието на постно месо в кланичния труп се изчислява по следната формула:
                        Ŷ = 68,52500 – 0,91029 × FHGP4 + 0,08512 × MHGP4
                        
                        където:
                        
                                    Ŷ
                                 
                                 
                                    =
                                 
                                 
                                    изчисленото процентно съдържание на постно месо в кланичния труп,
                                 
                              
                                    FHGP4
                                    
                                 
                                 
                                    =
                                 
                                 
                                    дебелината на сланината на гърба (заедно с кожата) в милиметри, измерена на 7 cm от разреза на трупа между последните 3-то и 4-то ребро,
                                 
                              
                                    MHGP4
                                    
                                 
                                 
                                    =
                                 
                                 
                                    дебелината на мускула в милиметри, измерена по същото време и на същото място като FHGP4.
                                 
                              Тази формула е валидна за кланични трупове с тегло между 50 и 120 kg.“